《题甘露寺》
宋代·吴济

云阙漏微照，长江得半明。
心随帆影远，鸥似我身轻。
今古几兴废，山川无变更。
倚栏吟未断，拍拍又潮生。

作者简介：吴济，字巨川（影印《诗渊》册五页三七○二），号廉静（《咸淳临安志》卷三○），将乐（今属福建）人。真宗咸平五年（一○○二）进士。（明嘉靖《延平府志》卷一四）。大中祥符五年（一○一二）知龙州。九年，知袁州（明正德《袁州府志》卷六）。今录诗五首。